
בס"ד									               מועד אב תש"פ
בחינה בהלכות נדה
כ'ח תמוז תש"פ
הנחיות לנבחן:                                                         
1. יש לכתוב בכתב יד ברור וקריא.
2. אין לכתוב את שם הנבחן או כל סימן מזהה אחר בתוך מחברת הבחינה. מבחן שימצא עליו סימן מזהה – המבחן לא ייבדק! ותוגש תלונה לוועדת משמעת.
3. לתשומת לבכם: דפי הטיוטה לא ייבדקו!
4. חלק א' - עיון - 7 שאלות. 
יש לציין בכל תשובה את מקורות הדין, דעות הראשונים, ופסיקת ההלכה.
חובה לענות על 6 מתוך 7 שאלות. נבחן שיענה מעבר לשאלות החובה יבדקו רק 6 התשובות הראשונות שכתב הנבחן לפי סדר כתיבתו במחברת הבחינה, למעט אם הנבחן סימן עיגול סביב 6 התשובות שמבקש לבדוק.
5. חלק ב' - בקיאות -  3 שאלות.
יש לציין את דעת השו"ע, הרמ"א, ונו"כ. 
חובה לענות על 2 מתוך 3 שאלות, נבחן שיענה מעבר לשאלות החובה יבדקו רק 2 התשובות הראשונות שכתב הנבחן לפי סדר כתיבתו במחברת הבחינה, למעט אם הנבחן סימן עיגול סביב 2 התשובות שמבקש לבדוק.
6. חלק ג' - יישום – 3 שאלות.
יש להתייחס למקרה, לבירור ההלכה והדין כולל ציון דעות הראשונים ופסיקת ההלכה.
חובה לענות על 2 מתוך 3 שאלות, נבחן שיענה מעבר לשאלות החובה יבדקו רק 2 התשובות הראשונות שכתב הנבחן לפי סדר כתיבתו במחברת הבחינה, למעט אם הנבחן סימן עיגול סביב 2 התשובות שמבקש לבדוק.
7. יש לענות בנפרד על כל חלק מחלקי השאלה.
בהצלחה!!!


חלק א' – עיון
יש לענות על 6 שאלות מתוך 7 שאלות
יש לציין בכל תשובה את מקורות הדין, דעות הראשונים, ופסיקת ההלכה.

1.
א. אישה שיש לה רגילות לראות דם מחזור פעם בחודש ובתוך ספירת ז"נ התעורר לה ספק הלכתי הנוגע לספירה, האם יש לדון את הדבר כספק דאורייתא או כספק דרבנן?
ב. אישה שטבלה ושימשה ביום השביעי לספירת ז"נ בבוקר, מה דינה? ציין גם האם בטבילה ובתשמיש ביום ז' עברה על איסור דאורייתא או מדרבנן?

2. 
א. נדה טז. "איתמר אשה שיש לה וסת והגיע שעת וסתה ולא בדקה ולבסוף בדקה, אמר רב בדקה ומצאה טהורה-טהורה ושמואל אמר טמאה" הבא ע"פ הגמ' שתי אוקימתות בבאור מח' רב ושמואל, הבא את דעות הראשונים וכיצד נפסק להלכה?
ב. אישה שהגיע עונת וסתה מה הדין בכל אחד מהמקרים הבאים:
    -אין לה שעה קבועה שרואה בה בעונת וסתה, מתי תעשה את הבדיקה והאם צריכה בדיקת חו"ס? 
    -בדקה בעד והשליכה אותו לאשפה לפני שעיינה בו ואח"כ בדקה שוב ומצאה טהורה?

3. בתולה שנישאת ובמשך כמה חודשים לאחר החתונה היא ראתה דם בזמן תשמיש, מתי ניתן להחשיבה לרמ"ת ומתי אינה נחשבת לרמ"ת?  התייחס גם לשני האופנים הבאים: 
א. יש לה וסת קבוע 
ב. הרגישה בזמן תשמיש שנפתח מקורה.

4. 
א. טור ושו"ע קפ"ט סי"ד "ואם לאחר ששינתה פעם או פעמיים ליום שלושים ראתה לסוף עשרים חזר וסת של עשרים למקומו והותר שלושים". הבא את המקור בגמ' לדין זה ואת דברי הט"ז בביאור הגמ' ובדעת הטור (שתי אפשרויות), כמו"כ ציין את ביאור הש"ך בדעת הטור.
ב.  שו"ע קפ"ט סט"ו "שינתה ראיותיה ולא השווה אותם כגון ששינתה פעם אחת ליום שלושים והשנייה לל"ב והשלישית לל"ד... " מהי הכרעת השו"ע בעניין חששותיה מכאן ולהבא, ציין את דברי הש"ך בעניין.


5.  אישה שהרגישה אחד מסוגי ההרגשות המטמאות פרט את הדין והטעם במקרים הבאים:
א. בדקה עצמה מיד סמוך להרגשה ולא מצאה דם בבדיקה או שאבד העד לאחר הבדיקה?
ב. בדקה עצמה לאחר זמן ומצאה מראה טהור או שמצאה מראה טהור ובתוכו מראה טמא?
ג. היה לה ספק אם הרגישה כלל ובדקה ולא מצאה דם?

6. 
א.  אישה שהשאילה חלוקה לסופרת ז"נ שעדיין לא טבלה או לסופרת ז"נ לאחר שעברו ימי הז"נ ולא  טבלה ונמצא בחלוק כתם, האם יכולה לתלות בה?
ב.  אישה שסופרת ז"נ ובאחד הימים של הז"נ לבשה חלוק שהשתמשה בו בימי נדתה ונמצא בו כתם, האם יכולה לתלות את הכתם שהוא מימי נדתה? באר ופרט מהי דעת הרמ"א בעניין.

7. 
א.  מה הם הטעמים לאיסור שאסרו לבעול על דם טוהר? (ג' טעמים)
   ב. מה הטעמים למנהג שיש שנהגו לא לטבול כל ימי הטוהר? (ג' טעמים)
 ג. מה הם הטעמים למנהג שנהגו לפרוש ביום מ"א או ביום פ"א מהלידה? ציין מקור, בטעמים      ופסיקת ההלכה.


חלק ב' – בקיאות

יש לענות על 2 שאלות מתוך 3 שאלות
יש לציין את דעת השו"ע, הרמ"א , ונו"כ. 

8. 
א. אישה ששימשה בהיתר עם בעלה ובשעת תשמיש אמרה לו שנטמאה ועבר ופירש בשוגג באבר חי מהו סדר כפרתו והאם האישה גם צריכה כפרה?
ב. הרגישה בשעת תשמיש שיצא דם אך לא הודיעה כן לבעלה אלא רק לאחר שפירש ממנה מה דין האיש ודין האישה לעניין כפרה?
ג.  הרגישה שנפתח מקורה בשעת תשמיש באיזה אופן יכול לפרוש לכתחילה באבר חי?

9.  דם שבשעת יציאתו מהגוף בעודנו לח הוא נראה טמא ולאחר שהתייבש הוא נראה טהור, וכן מראה שבעודנו לח נראה טהור ולאחר שיתייבש נראה טמא, מה דינו? הבא את דעת הט"ז וציין לפחות שתי הוכחות שהביא לדבריו. באר גם האם יש מקום להחמיר באשה שראתה מראה טהור לאחר שהתרחצה בחמין?

10. 
א. שו"ע קצ"ה סי"ב "אסורה ליצוק לו מים לרחוץ פניו ידיו ורגליו"
    - מהו טעם האיסור? ציין גם את הטעם שדחה הט"ז ומדוע דחה אותו?
    - האם מותר לה להכין לו מים והוא ירחץ בהם פניו, ידיו או רגליו?
ב. אישה שעקב בעיה רפואית זקוקה להזרעה מלאכותית כדי להרות, האם יכולה לקבל את הטיפול בתוך הז"נ? הוכח!



חלק ג' – יישום
יש לענות על 2 שאלות מתוך 3 שאלות
יש להתייחס למקרה ,לבירור ההלכה והדין כולל ציון דעות הראשונים ופסיקת ההלכה .


11.   אישה בעלת וסת קבוע כל א' בחודש, בשני חודשים האחרונים היא לא ראתה כלל ואח"כ נודע            לה שהיא מעוברת, במשך התקופה הבאה היא הפנתה מספר שאלות למורה הוראה: 
א.   איך עליה לנהוג בעונת וסתה בימי עיבורה? 
ב.   בימי העיבור היא ראתה דם פעם אחת (בתאריך אחר) איך עליה לנהוג? 
ג.   לאחר שעברו כ"ד חודש מהלידה היא שאלה איך עליה לנהוג? (היא ציינה שהיא ממשיכה להניק) ד.   כעבור חודשיים היא ראתה בא' לחודש ושאלה איך כעת עליה לנהוג? 


12. זוג התחתנו ביום ראשון (הכלה הייתה בתולה או אלמנה). הכלה, מחמת עייפותה, בקשה לדחות ביומיים את ביאת המצווה, ביום שלישי הכלה ראתה דם (לפני שהספיקו לקיים את ביאת המצווה), ביום שישי הכלה עשתה הפס"ט כך שליל טבילתה חל בליל שבת.

השאלות המתעוררות במקרה זה הן כדלהלן:
א. האם בימים שהם תכננו לדחות את ביאת המצווה היה על הכלה להמשיך ולבדוק עצמה מחשש לדם חימוד?
ב. האם לאחר שראתה דם הם מותרים ביחוד?
ג. האם אכן יהיה מותר לכלה לטבול ולקיים את ביאת המצווה בליל שבת?

13. אישה שאינה מקפידה על שמירת תורה ומצוות אולם היא מסכימה לבקשת בעלה לשמור דיני טהרה וטבילה אך רק בתנאים דלהלן: היא לא מוכנה בשום אופן לטבול בנוכחות בלנית, היא לא מוכנה לגלח כל מקום שער שבגופה, היא נוהגת לצבוע את שערה מידי פעם, אך לעיתים הצבע יורד בחלקו והיא לא מוכנה בשום אופן ובשום שלב להסיר את הצבע קודם הטבילה. 
הבא את הנידונים ההלכתיים הקשורים למקרה והצע פתרונות אפשריים?



*         *        *                                                                                                              

